Hemoglobin ya iku metaloprotein (protein kang ngandhut zat besi) ing jero sel getih abang kang nduwé kagunan minangka pengangkut oksigen saka paru-paru tumuju kabèh bagéyan awak,[1] ing mamalia lan kéwan liyané. Hemoglobin uga ngusungi karbon dioksida mbalik menyang paru-paru kanggo ditokaké metu saka awak.[2] Molekul hemoglobin kawangun saka globin, apoprotein, lan patang gugus heme, sawijining molekul organik kanthi siji atom besi.[2] Mutasi ing gèn protein hemoglobin njalari sawijining golongan penyakit nurun kang diarani hemoglobinopati, ing antarané kang paling asring ditemokaké ya iku anemia sel sabit lan talasemia.[2]